stanford-oval/wikipedia huggingface dataset:
เสียวหู่ตุ้ย
ประวัติ

อู๋ ฉีหลง, เฉิน จื้อเผิง และ ซู โหย่วเผิง เป็นวัยรุ่นในไต้หวันที่ไม่รู้ว่าอนาคตเขาคือตำนานบอยแบนด์ของไต้หวัน ได้มารวมตัวกันเป็นเสียวหู่ตุ้ยเมื่อวันที่ 27 กรกฎาคม พ.ศ. 2531 หรือ ค.ศ. 1988 
โดยทั้ง 3 คนนั้นก็มีบุคลิกไม่เหมือนกัน เช่น
อู๋ฉีหลง เป็นคนที่มีบุคลิกคล่องแคล่วว่องไว จึงได้ฉายา ผีลี่หู่ หรือ เสือสายฟ้า
เฉินจื้อเผิง เป็นคนที่รักสวยรักงาม และบางกระแสยังบอกอีกว่าเขาหน้าเหมือน เลสลี่ จาง จึงได้ฉายา เสี่ยวซร่วยหู่ หรือ เสือหล่อ ไปครอง
ส่วนคนสุดท้าย ซูโหย่วเผิง ซึ่งก่อนหน้าที่เขาจะทำเลสิกสายตา เขามีสายตาที่สั้นระดับ 1000 ไปแล้ว กอปรกับบุคลิกเด็กเรียน ทำให้ได้ฉายา ไกวไกวหู่ หรือ เสือเชื่อฟัง อย่างไม่ต้องสงสัย
และในปี 1991 เฉินจื้อเผิงต้องออกจากวงเพื่อไปเกณฑ์ทหารตามที่ตนเองได้ฝันไว้ ทำให้ทางวงต้องออกอัลบั้ม ไจ้เจี้ยน สำหรับเฉินจื้อเผิง และอู๋ฉีหลง ส่งความห่วงใยเพื่อนร่วมวงด้วยเพลง จู้ หนี่ อี๋ เยว่ ลู่ สุ่น เฟิง
ในปี 1994 เหล่าเสือน้อยได้หลับมาผงาดอีกครั้งใน happy forever ประสบความสำเร็จโดยประมาณ
จนกระทั่งเวลาหลาย 20 ปี ผ่านไป ปี 2010 เสียวหู่ตุ้ยได้หลับมาอีกครั้งในงาน  CCTV's Spring Festival Gala
และแฟนคลับทั่วทิศ ก็หวังอีกทุกปี เพื่อจะรอวงนี้กลับมารวมตัวกันอีกครั้ง
สมาชิก

| ชื่อ | ภาษาจีน | ฉายา | เชื้อชาติ | วันเกิด |
| --- | --- | --- | --- | --- |
| อู๋ ฉีหลง (Nicky Wu) | 吳奇隆 | เสือสายฟ้า ผีลี่หู่ | ไต้หวัน  | 31 ตุลาคม พ.ศ. 2513 (53 ปี) |
| เฉิน จื้อเผิง (Julian Chen) | 陳志朋 | เสือหล่อ  เสี่ยวซร่วยหู่ | ไต้หวัน  | 19 พฤษภาคม พ.ศ. 2514 (53 ปี) |
| ซู โหย่วเผิง (Alec Su) | 蘇有朋 | เสือเชื่อฟัง ไกวไกวหู่ | ไต้หวัน  | 11 กันยายน พ.ศ. 2516 (51 ปี) |
อัลบั้ม

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: 新年快樂 ซินเหนียนไคว่เล่อ (สวัสดีปีใหม่)  ปี: พ.ศ. 2532  สังกัด: ufo taiwan:  新年快樂 - 憂歡派對&小虎隊  青蘋果樂園 - 小虎隊  在雨中走過 - 憂憂  和你走在陽光下 - 憂歡派對  彩色天空彩色夢 - 小虎隊  滴答我的愛 - 憂歡派對  我要戀愛 - 憂歡派對  夢中的彼得潘 - 憂歡派對  你是我幼稚的情人 - 歡歡  偶然 - 憂歡派對
อัลบั้ม ชื่อ: 逍遙遊 เซียวเหยาโหยว (อิสระเสรี)  ปี: พ.ศ. 2532  สังกัด: ufo taiwan:  今天看我  逍遙遊 (統一咖啡廣場廣告曲)  我的愛正年輕  愛情變化球  燃燒青春火焰 (三陽消遙Enjoy機車廣告曲)  你的眼睛下著小雨  季節改變  星星寶貝  探險風箏  今天看我 (伴唱曲)
อัลบั้ม ชื่อ: 男孩不哭 หนาน ไห ปู้ คู (เป็นผู้ชายน่ะ อย่าร้องไห้)  ประเภท: ซีดี/วีซีดี  ปี: พ.ศ. 2532  สังกัด: ufo taiwan:  男孩不哭  熱雷雨  嘿！你寫日記嗎？  做我的新舞伴  我的煩惱  年輕的英雄  改變你  我想先離開  砂丘魔堡  男孩不哭(演奏)
อัลบั้ม ชื่อ: หง ชิงถิง (แมลงปอสีแดง)  ปี: พ.ศ. 2533  สังกัด: ufo taiwan:  紅蜻蜓  打開你的門  最愛你哭泣時候的眼睛  我的舞伴就叫作風  讓我牽著你的手  遊俠兒  週末嘉年華  為了你我會做到  沒有做不到的事  驪歌  驪歌(兒童合唱版)
อัลบั้ม ชื่อ: 星星的約會 ซิงซิงเตอะเยวฮุ่ย (นัดหมายดาว)  ปี: พ.ศ. 2533  สังกัด: ufo taiwan:  星星的約會  叫你一聲my love  最想你的時候  唱我最愛的歌給你聽  發動我的青春  愛我就跟我走  青春期的故事  你的笑容是我溫暖的所有  讓我送你回家  不要讓眼淚流在心裡面
อัลบั้ม ชื่อ: 愛 อ้าย (ความรัก)  ปี: พ.ศ. 2534  สังกัด: ufo taiwan:  為夢想找一個家  愛  天天想我  屬於我屬於你 - 蘇有朋  蝴蝶飛呀  我愛你到永遠 - 吳奇隆  從今天起 -蘇有朋  讓愛跟著青春走  是我傷了你的心  青春狂想曲 - 陳志朋
อัลบั้ม ชื่อ: 再見[永遠的朋友] ไจ้เจี้ยน[หย่งหยวนเตอะเผิงโหย่ว] (ลาก่อน เพื่อนกันตลอดไป)  ปี: พ.ศ. 2534  สังกัด: ufo taiwan:  再見  不要難過  把心給你  Say Good-Bye My Friend  我要對你說謝謝  放心去飛  思念就像一首歌  冷冷的太陽  未來的戰士  驪歌(說好這次不掉眼淚)
อัลบั้ม ชื่อ: 星光依舊燦爛 ซิงกวงอีจิ้วฉานหลาน (คืนนี้เต็มไปด้วยดาว)  ปี: พ.ศ. 2537  สังกัด: ufo taiwan:  意亂情迷  星光依舊燦爛  LOVING YOU  永遠  最愛是你  我的心你一定看的見  請不要將眼淚往心裡藏  天地一沙鷗  好久沒有人愛我  星光依舊燦爛 (伴唱版)
อัลบั้ม ชื่อ: 快樂的感覺永遠一樣 ไคว่เล่อเตอะก่านเจว๋ หยงหย่วนอีย่าง (สุขเสมอ)  ปี: พ.ศ. 2537  สังกัด: ufo taiwan:  快樂的感覺永遠一樣  Crazy For You  愛我吧  暖暖我的手  真我  天堂海  好聚好散  冷咖啡  覺醒  快樂的感覺永遠一樣 (卡拉OK版) 
อัลบั้ม ชื่อ: 庸人自擾 ยงเหรินจือเหร่า (รบกวนนิดหน่อยนะ)  ปี: พ.ศ. 2538  สังกัด: ufo taiwan:  庸人自擾  分一點夢給他們  深愛著你  做你的天  如夢初醒  難得知心的朋友  一生夢一生狂  為了愛東奔西走  癡心妄想  庸人自擾(伴奏帶) (提供)
อัลบั้ม > อัลบั้มพิเศษ

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: BEST - Dance Remix (2535)  ปี: พ.ศ. 2535  สังกัด: ufo taiwan:  今天看我  青蘋果樂園  紅蜻蜓
อัลบั้ม ชื่อ: BEST (2535)  ปี: พ.ศ. 2535  สังกัด: ufo taiwan:  今天看我  青蘋果樂園  逍遙遊  男孩不哭  紅蜻蜓  星星的約會  愛  再見  驪歌  永遠的小虎隊
อัลบั้ม ชื่อ: 暫存  ปี: ไม่ระบุ  สังกัด: ufo taiwan:  BOYS DON'T CRY  祝你一路順風
อัลบั้ม ชื่อ: 懷舊精選  ปี: ไม่ระบุ  สังกัด: ไม่ระบุ:  愛  最愛是你  放心去飛  紅蜻蜓  蝴蝶飛呀  叫你一聲My Love  快樂的感覺永遠一樣  冷冷的太陽  驪歌(說好這次不掉眼淚)  沒有做不到的事  男孩不哭  青蘋果樂園  讓我牽著你的手  天天想我  逍遙遊  星光依舊燦爛  星星的約會  庸人自擾  永遠的小虎隊  遊俠兒  再見  最愛你哭泣時候的眼睛
คอนเสิร์ต

คอนเสิร์ตอำลาเสียวหู่ตุ้ย (2538) หรือ 1995
ผลงานการแสดง

The youngster of free and unfettered to play  (2533) หรือ 1990
โฆษณา

SYM Motors (2532) หรือ 1989
แหล่งข้อมูลอื่น

เรื่องราวของอู๋ฉีหลงและเสียวหู่ตุ้ย[ลิงก์เสีย]
เรื่องราวของซูโหย่วเผิงและเสียวหู่ตุ้ย
แฟนคลับเสียวหู่ตุ้ยในเมืองไทย
โคมูตร

สำหรับแนวคิด “โคมูตร” ในวัฒนธรรมท้องถิ่นของอินเดีย ดูที่ ปัสสาวะวัว
| อักษรไทย |
| --- | --- | --- | --- | --- | --- | --- | --- |
๛
รูปพยัญชนะ
| ก | ข | ฃ | ค | ฅ | ฆ | ง | จ |
| ฉ | ช | ซ | ฌ | ญ | ฎ | ฏ | ฐ |
| ฑ | ฒ | ณ | ด | ต | ถ | ท | ธ |
| น | บ | ป | ผ | ฝ | พ | ฟ | ภ |
| ม | ย | ร | ล | ว | ศ | ษ | ส |
|  |  | ห | ฬ | อ | ฮ |  |  |
รูปสระ
| ะ | –ั | า | –ํ | –ิ | ' | " |  |
| –ุ | –ู | เ | โ | ใ | ไ | –็ |  |
| อ | ว | ย | ฤ | ฤๅ | ฦ | ฦๅ |  |
รูปวรรณยุกต์
|  |  | –่ | –้ | –๊ | –๋ |  |  |
เครื่องหมายอื่น ๆ
|  |  | –์ | –๎ | –ฺ |  |  |  |
เครื่องหมายวรรคตอน
|  |  | ฯ | ฯลฯ | ฯลฯ | ๆ |  |  |
|  |  | ๏ | ๚ | ๛ | ┼ |  |  |
โคมูตร (โค-มูด) หรือ เยี่ยววัว (๛)  เป็นเครื่องหมายวรรคตอนไทยโบราณ ใช้เมื่อเติมท้ายเมื่อจบบทหรือจบเล่ม พบได้ในหนังสือ หรือบทกลอนรุ่นเก่า ถ้าใช้คู่กับอังคั่นคู่และวิสรรชนีย์ จะเป็น อังคั่นวิสรรชนีย์โคมูตร (๚ะ๛) ซึ่งหมายถึงจบบริบูรณ์
โคมูตรไม่มีปรากฏบนแป้นพิมพ์ภาษาไทย แต่มีอยู่ในรหัสอักขระ TIS 620 ที่ 0xFB (251) และรหัสยูนิโคดที่ U+0E5B
ที่มาและการใช้

คำว่า โคมูตร มีความหมายว่า เยี่ยววัว ไม่ปรากฏที่มาที่ชัดเจน แต่ปรากฏในหนังสือรุ่นเก่าๆ จำพวกร้อยกรอง อย่างไรก็ตาม ในภาษาสันสกฤต มีคำว่า โคมูตฺรก มีความหมายว่า คล้ายรอยเยี่ยววัว ลักษณะของเส้นที่คดไปมา หรือเส้นฟันปลา จึงเป็นไปได้ว่าเราน่าจะเรียกเครื่องหมายนี้ ตามอย่างหนังสือสันสกฤตมาตั้งแต่ครั้งโบราณ
ในประชุมลำนำของหลวงธรรมามณฑ์ (ถึก จิตรถึก) เรียกเครื่องหมายนี้ว่า สูตรนารายณ์ ระบุการใช้ว่า ใช้หลังวิสรรชนีย์ (ที่ปิดท้ายสุด) ในปัจจุบันไม่ค่อยมีผู้ใช้เครื่องหมายโคมูตร อาจพบได้ในงานของกวีบางท่าน เช่น อังคาร กัลยาณพงศ์ เป็นต้น
อนึ่ง โคมูตร ยังหมายถึง กลุ่มดาวในวิชาดาราศาสตร์ไทย เรียกว่าดาวฤกษ์มฆา ประกอบด้วยดาว 5 ดวง คือ ดาววานร ดาวงอน ดาวไถ ดาวงูผู้ และดาวมฆ หรือดาวมาฆะ (การเรียกกลุ่มดาวฤกษ์ของไทยนั้น นิยมเรียก เพียงแต่ดาว แล้วตามด้วยชื่อ ไม่เรียกว่า กลุ่มดาว อย่างวิชาดาราศาสตร์ในปัจจุบัน)
โคมูตรในภาษาอื่น

ภาษาอื่นที่ใช้โคมูตรคือภาษาเขมร (៚) ใช้ใส่เมื่อจบบทเหมือนภาษาไทย บางครั้งอาจพบเครื่องหมายนี้ได้ตามเครื่องรางของขลังต่าง ๆ
แนวระทึกขวัญ

อัลเฟรด ฮิตช์ค็อก ผู้กำกับภาพยนตร์ชาวอังกฤษ เป็นที่รู้จักในภาพยนตร์แนวโลดโผนและระทึกใจ ร่วมกับTippi Hderen นักแสดงชาวอเมริกัน ผู้ปรากฏในภาพยนตร์ระทึกขวัญที่มีชื่อเสียงหลายเรื่องอย่างนก (ค.ศ. 1963) และมาร์นี่ พิศวาสโจรสาว (ค.ศ. 1964)
แนวระทึกขวัญ เป็นประเภทของบันเทิงคดีที่ปรากฏอารมณ์หรือความรู้สึกระทึกใจ, กระสับกระส่ายวุ่นวาย, ประหลาดใจ, คาดหวัง หรือวิตกกังวล โดยปกติ ภาพยนตร์ ละครโทรทัศน์ หรือสื่อบันเทิงคดีใดที่ดำเนินเรื่องด้วยประเภทนี้ มีจุดประสงค์ให้ผู้ชม "นั่งไม่ติดเก้าอี้" พัฒนาไปจนสู่จุดสุดยอด (climax) การปกปิดข้อมูลสำคัญของเรื่องเป็นหนึ่งในองค์ประกอบที่พบเจอได้ทั่วไปของแนวระทึกขวัญ กลวิธีทางวรรณกรรม เช่น การให้ข้อมูลเท็จ (red herring), เนื้อเรื่องหักมุม, ผู้บรรยายเรื่องผู้ไม่น่าเชื่อถือ และตอนจบค้างใจ (cliffhanger) ถูกนำมาใช้อย่างมาก โดยปกติแนวระทึกขวัญจะมีตัวโกง (villian) เป็นผู้ดำเนินเรื่อง ซึ่งตัวเอก (protagonist) หรือวีรบุรุษ (hero) ต้องผ่านอุปสรรคขวางทางให้ได้ ตัวอย่างบางส่วนของภาพยนตร์แนวระทึกขวัญสามารถพบได้จากภาพยนตร์โดยอัลเฟรด ฮิตช์ค็อก ในช่วงกลางคริสต์ศตวรรษที่ 20
ประเภทย่อยของแนวระทึกขวัญ > โลดโผน ระทึกขวัญ

โลดโผน ระทึกขวัญ (Action thriller)
เป็นประเภทย่อยของแนวภาพยนตร์และละครโทรทัศน์ประเภทหนึ่งซึ่งจะเกี่ยวกับสถานการณ์การต่อสู้ด้วยความตึงเครียดในภาพยนตร์ที่เริ่มบานปลาย ซึ่งทำให้ผู้ชมเริ่มรู้สึกมีความลุ้นระทึกมากขึ้นและตื่นเต้นเร้าใจ
ประเภทย่อยของแนวระทึกขวัญ > ระทึกขวัญจิตวิทยา

ระทึกขวัญจิตวิทยา (Psychological thriller) เป็นประเภทย่อยของแนวระทึกขวัญที่กว้างขึ้น โดยมีความคล้ายคลึงกันนิยายกอธิคและนักสืบในแง่ที่บางครั้งมี "ความรู้สึกละลายของความเป็นจริง" มักจะถูกเล่าผ่านมุมมองของตัวละครที่เครียดทางจิตใจ เผยให้เห็นการรับรู้ทางจิตใจที่บิดเบี้ยว และมุ่งเน้นไปที่ความสัมพันธ์ที่ซับซ้อนและมักถูกทรมานระหว่างตัวละครที่หมกมุ่นและพยาธิวิทยาภาพยนตร์ระทึกขวัญจิตวิทยา มักรวมองค์ของความหวาดระแวง ประเภทนี้เกี่ยวข้องอย่างใกล้ชิดกับและบางครั้งก็ทับซ้อนกับละครจิตวิทยาและประเภทสยองขวัญจิตวิทยา ประเภทหลังโดยทั่วไปเกี่ยวข้องกับองค์ประกอบและธีมสยองขวัญและความหวาดกลัวมากกว่า และสถานการณ์ที่น่ารำคาญหรือน่ากลัวมากขึ้น
แนวร่วมกู้ชาติแห่งชัมมูและกัษมีระ

แนวร่วมปลดปล่อยชัมมูและกัษมีระ (Jammu Kashmir Liberation Front) ก่อตั้งโดย อมานุลลอห์ ข่านและมักบูล ภัท เป็นองค์กรชาตินิยมของกัษมีระ ก่อตั้งที่เบอร์มิงแฮม ประเทศอังกฤษเมื่อ 29 พฤษภาคม พ.ศ. 2520 และมีการตั้งสาขาตามเมืองต่างๆของอังกฤษ รวมทั้งประเทศอื่นในยุโรป สหรัฐอเมริกาและตะวันออกกลางภายในสองปี ใน พ.ศ. 2529 มีการตั้งสาขาในดินแดนกัษมีระของปากีสถาน (อาซัด กัษมีระ) และปากีสถาน ใน พ.ศ. 2530 มีการตั้งสาขาในกัษมีระของอินเดีย (รัฐชัมมูและกัษมีระ)
แนวร่วมนี้เป็นองค์กรก่อการร้ายองค์กรแรกในกัษมีระ มีเป้าหมายเพื่อเรียกร้องให้มีการปลดปล่อยส่วนของอินเดียที่เคยเป็นราชอาณาจักรโทคระของชัมมูและกัษมีระที่มีอยู่เดือนสิงหาคม พ.ศ. 2490 แนวร่วมนี้อ้างว่าพวกเขาไม่ใช่องค์กรอิสลามแต่เน้นที่ความเป็นชาติ และต่อต้านการยึดครองของทั้งปากีสถานและอินเดีย ความรุนแรงหลักที่กลุ่มนี้ก่อขึ้น ได้แก่การลอบสังหาร รวันทรา มหาเตร ชาวอินเดีย ในลอนดอนและการจี้เครื่องบินหลายครั้ง
การแยกตัวและการรวมตัวกันใหม่

กลุ่มนี้มีการแยกตัวออกไปนำโดยยาซิน มาลิก ไปเป็นแนวร่วมปลดปล่อยชัมมูและกัษมีระ (ยาซิน มาลิก) ซึ่งเป็นกลุ่มที่ออกมาปฏิเสธความรุนแรง ตั้งแต่ พ.ศ. 2538 ในขณะที่กลุ่มดั้งเดิมของอมานุลลอห์ ข่าน ยังคงใช้ความรุนแรงต่อไป ใน พ.ศ. 2548 อินเดียยอมให้ ยาซิน มาลิกเข้าสู่ปากีสถานได้เป็นครั้งแรก ผู้นำของขบวนการทั้งสองคือมาลิกและข่านมีโอกาสพบกันในปากีสถานเมื่อเดือนมิถุนายน พ.ศ. 2538 ทั้งสองกลุ่มเริ่มเจรจาที่จะกลับมารวมตัวกันอีกครั้งอย่างไรก็ตามในเดือนธันวาคม พ.ศ. 2548 มีสมาชิกอาวุโสของขบวนการแยกตัวออกมาจากกลุ่มของยาซัน มาลิก และออกมาตั้งขบวนการใหม่ภายใต้การนำของฟารุก ซิดดิกี
ตั้งแต่ พ.ศ. 2538 ยาซิน มาลิกเรียกร้องให้เลิกใช้ความรุนแรงและหันมาใช้สันติวิธีสำหรับปัญหากัษมีระ กลุ่มของมาลิกยอมรับชาวฮินดูกัษมีระให้เป็นส่วนหนึ่งของสังคมกัษมีระและสิทธิของพวกเขาที่จะกลับมาสู่ดินแดน ในขณะที่ฝ่ายของข่านยังคงใช้ความรุนแรงเพื่อปลดปล่อยกัษมีระต่อไป
แหล่งข้อมูลอื่น

Azad Kashmir based  website of the Jammu Kashmir Liberation Front (Amanullah Khan group) เก็บถาวร 2008-12-05 ที่ เวย์แบ็กแมชชีน
(Malik Fired) เก็บถาวร 2016-03-03 ที่ เวย์แบ็กแมชชีน
http://www.Liberationfront.org (JKLF Website)
เอียน วัตคินส์

| เอียน วัตคินส์ |
| --- | --- |
ชื่อเกิด: เอียน เดวิด คาร์สเลค วัตคินส์  Ian David Karslake Watkins
เกิด: 30 กรกฎาคม ค.ศ. 1977
ที่เกิด: พอนตีพิดด์, เวลส์
แนวเพลง: อัลเทอร์เนทีฟ ร็อก, ฮาร์ด ร็อก, เมทัล
อาชีพ: นักร้อง, นักแต่งเพลง
เครื่องดนตรี: กลอง
ช่วงปี: ค.ศ.1997 - 2013
ค่ายเพลง: โซนี่ บีเอ็มจี (Sony BMG)   โคลัมเบีย เร็คคอร์ด (Columbia Records)   วิซิเบิ้ล นอยส์   (Visible Noise)

เว็บไซต์: เว็บไซต์อย่างเป็นทางการของวง
เอียน วัตคินส์ (Ian Watkins)  เกิดเมื่อวันที่ 30 กรกฎาคม ปี ค.ศ. 1977 ในพอนตีพิดด์, เวลส์ เป็นนักร้องนำและเป็นสมาชิกผู้ร่วมก่อตั้งวงอัลเทอร์เนทีฟนาม ลอสท์โพรเฟ็ทส์ (lostprophets)
ประวัติ

เอียนเคยเป็นมือกลองของวงฮาร์ดคอร์นาม "พับบลิก ดิสทัวแบนซ์" (Public Disturbance) โดยมี ไมค์ ลิวอิส (มือกีตาร์) เป็นเพื่อนร่วมวงเดียวกัน นอกจากนี้แล้ว เขาก็ยังเคยเป็นมือกลองของวงอื่น ๆ อีกด้วย เขาเข้าเรียนในโรงเรียนฮอว์โธร์น และได้รู้จักสมาชิกคนอื่น ๆ ในวงจากในโรงเรียนนี้
หลังจากที่ได้ก่อตั้งวงลอสท์โพรเฟ็ทส์ เขาได้ทำผลงานออกมาสามอัลบั้ม คือ เดอะเฟกซาวด์ออฟโปรเกรส (thefakesoundofprogress), สตาร์ต ซัมติง (Start Something) และ ลิเบอเรชัน ทรานมิสชัน (Liberation Transmission)
ความจริงแล้วเอียนอยากเป็นมือกลองของวงมากว่าที่จะมาเป็นนักร้อง อาจจะเป็นเพราะว่า เขาเริ่มหัดเล่นกลองครั้งแรกตั้งแต่อายุ 14 ปี แต่เมื่อตอนก่อตั้งวงใหม่ ๆ ไม่มีใครเป็นนักร้องของวง เขาจึงต้องมารับหน้านี้เอง
ประวัติ > ถูกจำคุก

เอียนถูกจับเมื่อวันที่ 19 ธันวาคม ค.ศ. 2012 จากข้อหาละเมิดทางเพศกับเด็ก, ครอบครองรูปภาพและเผยแพร่ภาพไม่เหมาะสมของเด็ก, ครอบครองรูปภาพเปลือยของสัตว์ที่ดูรุนแรงเกินเหตุ และข้อหาข่มขืนเด็กอายุ 1 ขวบ รวม 23 คดี  ล่าสุดสมาชิกที่เหลือของวง Lostprophets ได้โพสต์ยุบวงเรียบร้อยแล้ว
ข้อมูลเพิ่มเติม

พอนตีพิดด์ (Pontypridd) เป็นเมืองที่อยู่ทางเหนือของกรุงคาร์ดิฟฟ์ (Cardiff) เมืองหลวงของเวลส์
เอียนไม่สูบบุหรี่ ไม่ดื่มสุรา หรือ เสพย์ยาเสพติด
เอียนไม่ได้เป็นมังสวิรัติ [ต้องการอ้างอิง]
เจอราร์ด เวย์ นักร้องนำวง มาย เคมิคอล โรแมนซ์ เคยให้สัมภาษณ์ในนิตยสารประจำสัปดาห์เคอร์แรงว่า "เอียนเป็นนักร้องนำที่ดีที่สุดเท่าที่เขาเคยพบมา (Ian is the coolest lead singer, I've ever met.) "
ในการให้สัมภาษณ์ครั้งนั้นเอียนได้กล่าวไว้ว่า เขาชอบเพลง "You know what they do to guys like us in prison" ของ มาย เคมิคอล โรแมนซ์
แหล่งข้อมูลอื่น

เว็บไซต์อย่างเป็นทางการของวงลอสท์โพรเฟ็ทส์ เก็บถาวร 2006-07-06 ที่ เวย์แบ็กแมชชีน
มายสเปซของวงลอสท์โพรเฟ็ทส์
กระทู้อย่างเป็นทางการของวงลอสท์โพรเฟ็ทส์ เก็บถาวร 2007-05-10 ที่ เวย์แบ็กแมชชีน
เสี้ยวดอกขาว

| เสี้ยวดอกขาว |
| --- | --- |

ดอกเสี้ยวขาว

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ถั่ว Fabales
วงศ์:: ถั่ว Fabaceae
สกุล:: สกุลชงโค Bauhinia (L.) Benth.
สปีชีส์:: Bauhinia variegata
ชื่อทวินาม
Bauhinia variegata (L.) Benth.

ชื่อพ้อง
 Bauhinia chinensis  (DC.) Vogel    Bauhinia decora  Uribe    Phanera variegata  (L.) Benth.   
เสี้ยวดอกขาว
เสี้ยวดอกขาว (ชื่อวิทยาศาสตร์: Bauhinia variegata) เป็นพืชมีดอกชนิดหนึ่งในวงศ์ถั่ว (Fabaceae) เป็นพืชพื้นเมืองในเอเชีย แพร่กระจายในจีนไปจนถึงปากีสถานและอินเดีย
พันธุ์ candida ในเมืองไฮเดอราบาด ประเทศอินเดีย
เป็นไม้ยืนต้น สูงถึง 10-12 เมตร ใบยาว 10-20 เซนติเมตร และกว้าง กลม เป็นสองซีกแบบใบชงโค ดอกสีชมพูอ่อนหรือสีขาว เส้นผ่านศูนย์กลาง 8-12 เซนติเมตร มี 5 กลีบ ผลยาว มีหลายเมล็ด เป็นพืชที่นิยมใช้ในการจัดสวน และใช้ดึงดูดนกฮัมมิงเบิร์ด เช่น Sapphire-spangled Emerald (Amazilia lactea), Glittering-bellied Emerald (Chlorostilbon lucidus) หรือ White-throated Hummingbird (Leucochloris albicollis) ให้เข้ามาในสวน แต่ในบางบริเวณ อาจกลายเป็นพืชรุกรานได้
ยาสมุนไพร

สารสกัดด้วยอะซีโตนและเมทานอลจากเปลือกไม้ของ Bauhinia variegata ยับยั้งเชื้อแบคทีเรียได้หลายชนิด  ตาอ่อนและรากใช้รักษาโรคเกี่ยวกับการย่อยอาหาร ใช้รักษาโรคหืดและฝี ใช้เป็นยาบำรุงธาตุ รักษาโรคผิวหนัง ในอินเดีย มีฤทธิ์ยับยั้งการอักเสบ มีฤทธิ์ยับยั้งเซลล์มะเร็ง ป้องกันการเกิดมะเร็งตับในหนูทดลอง
แหล่งข้อมูลอื่น

Bauhinia variegata in West African plants – A Photo Guide.
Invasive Species South Africa
วิกิมีเดียคอมมอนส์มีสื่อเกี่ยวกับ Bauhinia variegata
| ด ค กดอกไม้ประจำจังหวัดของไทย |
| --- | --- |
ภาคเหนือ:  พวงแสด (เชียงราย)  ทองกวาว (เชียงใหม่, ลำพูน)  เสี้ยวดอกขาว (น่าน)  สารภี (พะเยา)  ยมหิน (แพร่)  บัวตอง (แม่ฮ่องสอน)  พุทธรักษาญี่ปุ่น (ลำปาง)  ประดู่บ้าน (อุตรดิตถ์) 
ภาคตะวันออกเฉียงเหนือ:  พะยอม (กาฬสินธุ์)  ราชพฤกษ์ (ขอนแก่น)  ปทุมมา (ชัยภูมิ)  กันเกรา (นครพนม, สุรินทร์)  สาธร (นครราชสีมา)  สิรินธรวัลลี (บึงกาฬ)  สุพรรณิการ์ (บุรีรัมย์)  ลั่นทมขาว (มหาสารคาม)  ตานเหลือง (มุกดาหาร)  บัวแดง (ยโสธร)  อินทนิลบก (ร้อยเอ็ด)  ลำดวน (ศรีสะเกษ)  อินทนิล (สกลนคร)  ชิงชัน (หนองคาย)  บัวหลวง (หนองบัวลำภู)  ทองกวาวเหลือง (อำนาจเจริญ)  ทองกวาว (อุดรธานี)  บัว (อุบลราชธานี) 
ภาคกลาง:  พิกุล (กำแพงเพชร, ลพบุรี)  ชัยพฤกษ์ (ชัยนาท)  สุพรรณิการ์ (นครนายก, สระบุรี, สุพรรณบุรี, อุทัยธานี)  เสลา (นครสวรรค์)  นนทรี (นนทบุรี, พิษณุโลก)  บัวหลวง (ปทุมธานี, พิจิตร, สุโขทัย)  โสน (พระนครศรีอยุธยา)  มะขาม (เพชรบูรณ์)  ดาวเรือง (สมุทรปราการ)  จิกเล (สมุทรสงคราม) 
ภาคตะวันออก:  เหลืองจันทบูร (จันทบุรี)  นนทรี (ฉะเชิงเทรา)  ประดู่ (ชลบุรี, ระยอง)  กฤษณาชนิด Aquilaria subintegra (ตราด)  ปีบ (ปราจีนบุรี)  แก้ว (สระแก้ว) 
ภาคตะวันตก:  กาญจนิการ์ (กาญจนบุรี)  เสี้ยวดอกขาว (ตาก)  เกด (ประจวบคีรีขันธ์)  กัลปพฤกษ์ (ราชบุรี) 
ภาคใต้:  ทุ้งฟ้า (กระบี่)  พุทธรักษา (ชุมพร)  ศรีตรังชนิด Jacaranda obtusifolia (ตรัง)  ราชพฤกษ์ (นครศรีธรรมราช)  บานบุรี (นราธิวาส)  ชบา (ปัตตานี)  จำปูน (พังงา)  พะยอม (พัทลุง)  เฟื่องฟ้า (ภูเก็ต, สงขลา)  พิกุล (ยะลา)  เอื้องเงินหลวง (ระนอง)  กาหลง (สตูล)  บัวผุด (สุราษฎร์ธานี) 
กรุงเทพมหานคร จังหวัดนครปฐม จังหวัดเพชรบุรี จังหวัดเลย จังหวัดสมุทรสาคร จังหวัดสิงห์บุรี และจังหวัดอ่างทองไม่มีดอกไม้ประจำจังหวัด
| --- | --- |
การแยกแยะหน่วยอนุกรมวิธาน:  Wikidata: Q840341  Wikispecies: Bauhinia variegata  APDB: 176782  Calflora: 9036  EoL: 702916  EPPO: BAUVA  FNA: 200011962  FoC: 200011962  GBIF: 2953251  GRIN: 6602  iNaturalist: 68225  IPNI: 481756-1  IRMNG: 11304048  ITIS: 26494  IUCN: 19893142  NCBI: 167791  NZOR: 9ef1c1fc-077f-428a-a480-96061418316a  PfaF: variegata Bauhinia variegata  Plant List: ild-840  PLANTS: BAVA  POWO: urn:lsid:ipni.org:names:481756-1  Tropicos: 13027460  uBio: 454443
แห้วไทย

| แห้วไทย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Cyperaceae
สกุล:: Cyperus
สปีชีส์:: C.  esculentus
ชื่อทวินาม
Cyperus esculentus L.

ชื่อพ้อง
 Chlorocyperus aureus (K.Richt.) Palla ex Kneuck.  Chlorocyperus phymatodes (Muhl.) Palla  Cyperus aureus Ten  Cyperus aureus (L.) Nyman  Cyperus bahiensis Steud.  Cyperus buchananii Boeckeler  Cyperus callistus Ridl.  Cyperus chrysostachys Boeckeler  Cyperus cubensis Steud.  Cyperus damiettensis A.Dietr.  Cyperus esculentus var. angustispicatus Britton  Cyperus esculentus f. angustispicatus (Britton) Fernald  Cyperus esculentus subsp. aureus K.Richt.  Cyperus esculentus var. cyclolepis Boeckeler ex Kük.  Cyperus esculentus f. evolutus C.B.Clarke  Cyperus esculentus var. heermannii (Buckley) Britton  Cyperus esculentus var. helodes (Schrad. ex Nees) C.B.Clarke  Cyperus esculentus var. leptostachyus Boeckeler  Cyperus esculentus var. lutescens (Torr. & Hook.) Kük. ex Osten  Cyperus esculentus var. lutescens (Torr. & Hook.) Kük.  Cyperus esculentus var. macrostachyus Boeckeler  Cyperus esculentus f. macrostachyus (Boeckeler) Fernald  Cyperus esculentus var. phymatodes (Muhl.) Kük.  Cyperus esculentus f. princeps C.B.Clarke  Cyperus esculentus var. sativus Boeckeler  Cyperus esculentus var. sprucei C.B.Clarke  Cyperus fresenii Steud.  Cyperus fulvescens Liebm.  Cyperus gracilescens Schult.  Cyperus gracilis Link  Cyperus heermannii Buckley  Cyperus helodes Schrad. ex Nees  Cyperus hydra Kunth  Cyperus lutescens Torr. & Hook.  Cyperus melanorhizus Delile  Cyperus nervosus Bertol.  Cyperus officinalis T.Nees  Cyperus pallidus Savi  Cyperus phymatodes Muhl.  Cyperus phymatodes var. heermannii (Buckley) S.Watson  Cyperus repens Elliott  Cyperus ruficomus Buckley  Cyperus scirpoides R.Br.  Cyperus sieberianus Link  Cyperus tenoreanus Schult.  Cyperus tenorei C.Presl  Cyperus tenorianus Roem. & Schult.  Cyperus tuberosus Pursh  Cyperus variabilis Salzm. ex Steud.  Pterocyperus esculentus (L.) Opiz  Pycreus esculentus (L.) Hayek
แห้วไทย (ชื่อวิทยาศาสตร์: Cyperus esculentus) เป็นพืชอายุยืน เหง้าเรียว มีเกล็ดสีซีดห่อหุ้ม เหง้าจะฝ่อหลังจากเกิดหัว หัวรูปไข่หรือกลม หัวแก่มีขนสีเทาปกคลุม ลำต้นเรียวเล็ก แข็ง ช่อดอกคล้ายซี่ร่ม มีริ้วประดับเป็นวงรองรับช่อดอก การกระจายพันธุ์พบตั้งแต่แถบทะเลเมดิเตอร์เรเนียน ตอนใต้ของแอฟริกา อินเดีย เอเชียตะวันออกเฉียงใต้ ออสเตรเลีย
หัวนำมาต้มสุกหรือคั่ว และบดละเอียดเป็นแป้ง ใช้ทำไอศกรีม ขนมปังหรือโจ๊ก ในสเปนใช้ทำเครื่องดื่มที่เรียกออร์ชาตา ทำจากน้ำคั้นจากหัวสด ลำต้นแห้งใช้สานเสื่อ งานจักสานต่าง ๆ ส่วนบนดินใช้เป็นอาหารสัตว์ หัวมีแป้ง 2030 ของน้ำหนักแห้ง มีน้ำมันที่ประกอบด้วยกรดไขมันไม่อิ่มตัว เช่น กรดโอเลอิก
แหล่งข้อมูลอื่น

ข้อมูลที่เกี่ยวข้องกับ Cyperus esculentus ที่วิกิสปีชีส์
เอเลี่ยน ส.วีระวรรณ

| เอเลี่ยน ส> วีระวรรณ |
| --- | --- |
เกิด: เชษฐา มากดี 29 กันยายน พ.ศ. 2541 (26 ปี)
เอเลียน มนุษย์ต่างดาวในจินตนาการ ซึ่งสร้างแรงบันดาลใจในการตั้งชื่อ
เอเลี่ยน ส.วีระวรรณ (ชื่อเล่น: เด่น; 29 กันยายน พ.ศ. 2541 – ) เป็นนักมวยไทยประเภทมวยซ้าย จากอำเภอมหาชนะชัย จังหวัดยโสธร ผู้สร้างปรากฏการณ์ชนะน็อกผ่านรายการถ่ายทอดสดอย่างต่อเนื่อง
ประวัติ

เอเลี่ยน ส.วีระวรรณ มีชื่อจริงคือ เชษฐา มากดี เริ่มชกมวยเมื่ออายุ 12 ปี โดยใช้ชื่อเด่นบ้านขาม ส.วีระวรรณ ในการแข่งไฟต์แรก และได้รับค่าตัวในไฟต์ดังกล่าวที่ 500 บาท ก่อนที่จะเปลี่ยนชื่อชกเป็นเอเลี่ยนในภายหลัง เนื่องด้วยเดี่ยว ชัยภูมิ ซึ่งเป็นครูมวยคนแรกในช่วงนั้นเห็นว่ามีหน้าตาคล้ายมนุษย์ต่างดาวจากดาวอังคาร อีกทั้งเขาเป็นคนเกิดวันอังคารจึงเกิดความชอบ และไม่คิดจะเปลี่ยนชื่อชกนับจากนั้น
วันที่ 10 เมษายน พ.ศ. 2558 เอเลี่ยนเข้าแข่งขันศึกเพชรยินดี ที่สนามมวยเวทีลุมพินี ซึ่งเขาเป็นฝ่ายแพ้น็อกยอดสยาม ส.จ.อวยพรศรี ในยกที่ 4 และในวันที่ 24 กรกฎาคม ของปีเดียวกัน เอเลี่ยนเข้าแข่งขันศึกเพชรยินดี ที่สนามมวยเวทีลุมพินี โดยพบกับคู่ชกอย่างยอดสุวิทย์ ส.สุรเดช ซึ่งเอเลี่ยนเป็นฝ่ายแพ้คะแนน
วันที่ 7 พฤษภาคม พ.ศ. 2560 เอเลี่ยนเข้าแข่งขันศึกมวยไทย ท่อน้ำไทย เดอะฮีโร่ ที่เวทีมวยคมชัดลึก ตลาด อตก.3 จังหวัดนนทบุรี ซึ่งเขาเป็นฝ่ายชนะน็อกโชคนำชัย ก.สกุลเชื้อ ในยกที่ 3 ต่อมา ในวันที่ 10 มิถุนายน เอเลี่ยนเข้าแข่งขันศึกมวยไทยเกียรติเพชรซูเปอร์ไฟต์ ที่สนามมวยเวทีลุมพินี โดยพบกับคู่ชกอย่างแก่นศักดิ์ ส.เทียนโพธิ์ จากการแข่งขันครั้งนี้ เอเลี่ยนเป็นฝ่ายชนะน็อกทางเทคนิคในยกที่ 3 จากนั้น ในวันที่ 14 กรกฎาคม เอเลี่ยนเข้าแข่งขันศึกอิมิเน้นท์แอร์ ที่สนามมวยเวทีลุมพินี ซึ่งเขาเป็นฝ่ายชนะน็อกพญาเม่น ศิษย์ลมหนาว ในยกที่ 3 ส่วนในวันที่ 19 สิงหาคม เอเลี่ยนเข้าแข่งขันศึกมวยไทยลุมพินีทีเคโอ โดยพบกับคู่ชกอย่างเขี้ยวพยัคฆ์ ป.เพชรน้ำหนึ่ง จากการแข่งครั้งนี้ เอเลี่ยนเป็นฝ่ายชนะคะแนน
ต่อมา ในวันที่ 9 กันยายน ของปีเดียวกัน เอเลี่ยนเข้าแข่งขันศึกมวยไทยเกียรติเพชรซูเปอร์ไฟต์ ที่สนามมวยเวทีลุมพินี โดยเป็นฝ่ายแพ้น็อกลูกขวัญ ส.จ.วิชิตแปดริ้ว ในยกที่ 2 และในวันที่ 12 พฤศจิกายน เอเลี่ยนเข้าแข่งขันศึกมวยไทย ท่อน้ำไทย เดอะฮีโร่ ที่เวทีมวยคมชัดลึก ตลาด อตก.3 จังหวัดนนทบุรี โดยเอเลี่ยนเป็นฝ่ายชนะน็อกดาวใจ ศิษย์ลมหนาว ในยกที่ 3
ชีวิตส่วนตัว

ด้านชีวิตส่วนตัว เอเลี่ยนมีพี่สาว 1 คน โดยมีบิดาชื่อบุญนอง มากดี และมารดาชื่อน้อยทิพย์ มากดี ซึ่งประกอบอาชีพทำนา
สถิติการแข่งขัน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 22 เมษายน พ.ศ. 2561 | ชนะ |  ยอดไอคิว ส.ธนาเพชร | ศึกมวยไทย 7 สี | เวทีมวยช่อง 7 สี | ชนะน็อกทางเทคนิค | 4  |

| 25 มีนาคม พ.ศ. 2561 | แพ้ |  พันเปอร์เซ็นต์ เกียรติฟูเฟื่อง | ศึกมวยไทย 7 สี | เวทีมวยช่อง 7 สี | แพ้คะแนน |  |

| 27 มกราคม พ.ศ. 2561 | แพ้ |  พยัคฆ์ชุมพล เกียรติจำรูญ | ศึกมวยไทยลุมพินีทีเคโอ | สนามมวยเวทีลุมพินี ถนนรามอินทรา | แพ้น็อก (หมัดขวา) | 2 |

| 16 ธันวาคม พ.ศ. 2560 | ชนะ |  เพชรไทรทอง ส.จ.เล็กเมืองนนท์ | ศึกมวยไทยลุมพินีทีเคโอ | สนามมวยเวทีลุมพินี | ชนะคะแนน |  |

| 12 พฤศจิกายน พ.ศ. 2560 | ชนะ |  ดาวใจ ศิษย์ลมหนาว | ศึกมวยไทย ท่อน้ำไทย เดอะฮีโร่ | เวทีมวยคมชัดลึก ตลาด อตก.3 จังหวัดนนทบุรี | ชนะน็อกทางเทคนิค | 3 |

| 9 กันยายน พ.ศ. 2560 | แพ้ |  ลูกขวัญ ส.จ.วิชิตแปดริ้ว | ศึกมวยไทยเกียรติเพชรซูเปอร์ไฟต์ | สนามมวยเวทีลุมพินี | แพ้น็อก | 2 |

| 19 สิงหาคม พ.ศ. 2560 | ชนะ |  เขี้ยวพยัคฆ์ ป.เพชรน้ำหนึ่ง | ศึกมวยไทยลุมพินีทีเคโอ | สนามมวยเวทีลุมพินี | ชนะคะแนน |  |

| 14 กรกฎาคม พ.ศ. 2560 | ชนะ |  พญาเม่น ศิษย์ลมหนาว | ศึกอิมิเน้นท์แอร์ | สนามมวยเวทีลุมพินี | ชนะน็อก | 3 |

| 10 มิถุนายน พ.ศ. 2560 | ชนะ |  แก่นศักดิ์ ส.เทียนโพธิ์ | ศึกมวยไทยเกียรติเพชรซูเปอร์ไฟต์ | สนามมวยเวทีลุมพินี | ชนะน็อกทางเทคนิค | 3 |

| 7 พฤษภาคม พ.ศ. 2560 | ชนะ |  โชคนำชัย ก.สกุลเชื้อ | ศึกมวยไทย ท่อน้ำไทย เดอะฮีโร่ | เวทีมวยคมชัดลึก ตลาด อตก.3 จังหวัดนนทบุรี | ชนะน็อก | 3 |

| ไม่ทราบ | ชนะ |  มิ่งขวัญ ส.คำสิงห์ |  | ต่างจังหวัด | ชนะน็อก |  |

| 2 กุมภาพันธ์ พ.ศ. 2560 |  |  เอ็มมี่ ศิษย์สร้อยสุดา | 6 กุมภาพันธ์ วันมวยไทย | เวทีมวยชั่วคราว หน้าอาคารสำนักงานการกีฬาแห่งประเทศไทย จังหวัดยโสธร |  |  |

| 24 กรกฎาคม พ.ศ. 2558 | แพ้ |  ยอดสุวิทย์ ส.สุรเดช | ศึกเพชรยินดี | สนามมวยเวทีลุมพินี | แพ้คะแนน |  |

| 10 เมษายน พ.ศ. 2558 | แพ้ |  ยอดสยาม ส.จ.อวยพรศรี | ศึกเพชรยินดี | สนามมวยเวทีลุมพินี | แพ้น็อก | 4 |
แหล่งข้อมูลอื่น

สถิติการขึ้นชกมวยไทยของ เอเลี่ยน ส.วีระวรรณ - thaibozing.com
แอกทิฟออปติก

ตัวกระตุ้นให้ทำงานของแอกทิฟออปติกของกล้องโทรทรรศน์ขนาดใหญ่กานาเรียส
แอกทิฟออปติก (active optics) เป็นเทคโนโลยีที่ใช้ในกล้องโทรทรรศน์สะท้อนแสง ซึ่งรับการพัฒนาขึ้นในทศวรรษ 1980 ทำงานโดยการปรับรูปร่างพื้นผิวกระจกของกล้องโทรทรรศน์เพื่อขจัดอิทธิพลจากภายนอก เช่น กระแสลม อุณหภูมิ การเสียรูปโดยความเค้นเชิงกล เป็นต้น
แอกทิฟออปติกมักสับสนได้ง่ายกับอะแดปทิฟออปติก ซึ่งทำการปรับแก้ภาพในหน่วยเวลาสั้นกว่า เพื่อแก้ไขการบิดเบือนของชั้นบรรยากาศโลก ในขณะที่แอกทิฟออปติกเน้นการปรับแก้ความบิดเบี้ยวของตัวกระจก ในหน่วยเวลาที่ยาวกว่า